Tameddit n wass sawḍen-d warrac di sebɛa yid-sen sḍaden-d tisekrin, imi iԑedda bab n nnuba ad d-iseww yufa lqut ddew lǧefna, yenna-as: «Ma d argaz ad t-nesԑu d gma-tneɣ, ma d taqcict d wetma-tneɣ», taqcict ur d-skin ara iman-is, azekka-nni kkren ruḥen ɣer ṣṣyada, tband teseww tiɣrifin tečča almi terwa, nutni sԑan taqeḍԑit, teggar iman-is daxel n taḍuḍt-nni, imi i d-wwḍen ufan-d aḍebsi yeččur d tiɣrifin, nnan-as: «Nԑuhed-ik a wa ma d taqcict d wetmatneɣ, ma d aqcic d gma-tneɣ», teffeɣ-d tenna-asen: «Aqli da», nnan-as: «Nekkni nesԑa ibiw n temcict ncaԑel yis times, ur tettekkes ara ɣef yiri n lkanun», mlen-as yuk acu ara texdem, yiwen n wass tenna-as: «Wellah ad k-ɣeẓẓeɣ», times-nni imir tugi ad tecԑel, tԑedda teffeɣ-d tettqellib anda ara d-tawi times twala dexxan ibԑed kra, imi i tewweḍ anda akken yella dexxan, tufa d axxam n waɣzen yezla aɣyul isett-it, ijeԑbuben-is icud-iten d aԑemmam iḍarenis ireggi yis-sen lkanun, yeldi-as-d tawwurt yenna-as: «Acu i tebɣiḍ », tenna-as: «Efk-iyi